יערון קטן

יערון קטן (שם מדעי: Apodemus sylvaticus) הוא בעל חיים מסדרת המכרסמים וממשפחת העכבריים. הוא קרוב מאוד למין יערון צהוב-צוואר שבעבר היה תת-מין שלו.

מאפיינים 
היערון הוא בעל חיים לילי וטמפרטורת הסביבה אינה משפיעה על קצב פעילותו. הוא חי במחילות מסועפות שעומקן תלוי במידת האור. נוסף על כך מיומנותו של היערון הקטן היא לטפס על עצים כדי לבנות לעצמו את מקום המחיה.

מבנה גופו 
אורך הגוף של היערון הקטן הוא 8.6 ס"מ, אורך הזנב שלו הוא 9.7 ס"מ, אורך אפרכסת האוזן 1.6 ס"מ, אורך כף הרגל 2.2 ס"מ ומשקלו כ-20 גרם. אין הבדלים משמעותיים בין הזוויגים (הזכר והנקבה). צבע הפרווה שלו חום-צהבהב עם גוון אפור. בדרך כלל מופיע כתם אורך צהוב על הגחון.

תפוצתו 
היערון הקטן נפוץ בארץ בחורשים, בגליל ובכרמל, אך היערון הקטן מעדיף לחיות בקרחות היער או בשטחי בתה (נוף צומח האופייני לחבל האקלים הים-התיכוני) מכוסים פטל או סירה קוצנית. בחרמון הוא חי גם בנוף פתוח, אך בדרך כלל בסלעים שבמדרונות הדולינות. בעולם ניתן להבחין בו ביבשות אסיה, אירופה (חוץ מאזורי הצפון הרחוק) עד צפון בורמה בדרום וכן גם בצפון אפריקה.

אוכל ומחיה 
היערון הקטן אוכל בלוטי אלון, זרעים, פירות, נבטים, חומרים צמחים, חרקים וחלזונות. הפרטים החיים באזורים מכוסי שלג בחרמון אוכלים בחורף גם מזון שאגרו במחילותיהם.

רבייה 
עונת ההזדווגות באירופה - באביב ובראשית הקיץ. משך ההיריון של היערון הקטן הוא בין 23–26 יום. בארץ חלות ההמלטות בסוף החורף. ישנן כ-3–4 המלטות בשנה, ובכל המלטה נולדים בין 3–9 ולדות. כעבור שבועיים מלידתם הם פותחים את העיניים. בגיל שלושה שבועות הם מגיעים לעצמאות, ובגיל חודשיים הם מגיעים לבגרותם המינית.

קישורים חיצוניים

הערות שוליים 

ערכים שבהם תבנית בריטניקה אינה מתאימה
טקסונים שתוארו בידי קארולוס ליניאוס
עכברים (תת-משפחה)
ארץ ישראל: עכבריים
ספרד: יונקים
צרפת: יונקים
פולין: יונקים
דנמרק: יונקים
איסלנד: יונקים
אנדורה: יונקים
סקוטלנד: בעלי חיים
בעלי חיים שתוארו ב-1758